hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
3 dolog, amiért hasznos játszani a szabályozói homokozóban | FinTechZone
írta EGRI SZILVIA | 2018. 02. 21. | Fintech kitekintő, Összes hír, Szabályozás
fintech | MNB | sandbox | startupok
Az Egyesült Királyság Pénzügyi Irányító Hatósága – az FCA – 2014-ben indította el innovációs projektjét, az “FCA Innovate”-et, majd 2016-ban elsőként nyitotta meg szabályozói sandbox-át. Azóta világszerte számos országban – itthon is – követték a példáját. Most egy újabb kezdeményezéssel rukkoltak elő: a cél a határokon átívelő, globális sandbox kialakítása.
Az innováció ösztönző, támogató szabályozás mellett tud igazán szárba szökkenni. Az újfajta technológiákon és üzleti modelleken alapuló szolgáltatások fejlesztésekor komoly kihívást jelenthet a szabályozásnak való megfelelés. Olyan mértékű fejlesztést igényelhet, amelynek költségterhe nagyon fájdalmas, ha az engedélyköteles szolgáltatás a folyamat végén nem kapja meg a zöld lámpát a szabályozótól. Ezt felismerve lépett az angol pénzügyi felügyelet és indította el innovációs projektjét 2014-ben.
Hogyan néz ki egy szabályozó innovációs projektje?
Az FCA Innovate projekt célja az ügyfelek érdekeit szolgáló verseny serkentése az innováció támogatásán keresztül.
A projekt keretében a felügyelet direkt szolgáltatásokat nyújt, közvetlenül a pénzügyi megoldásokat fejlesztő startupok számára. Ilyen szolgáltatások:
a Szabályozói Sandbox: amely tesztelési lehetőséget ad valós felhasználókkal, a felügyelet által kontrollált környezetben;
az Innovációs Hub: amely a szabályozó dedikált támogató csapatán keresztül közvetlen kapcsolatot biztosít a felügyelettel és válaszol engedélyezéshez, regisztrációhoz, szabályozói megfeleléshez kapcsolódó kérdésekre.
Az ún. “Advice Unit”: ami kifejezetten az automatizált tanácsadói modellek, rendszerek fejlesztéséhez nyújt szabályozói megfelelésben segítséget.
A szabályozói álomprojektek: RegTech és SupTech
Az FCA innovációs projekt RegTech (lásd a szótárban) pillérének célja, hogy ösztönözzék az olyan jellegű fejlesztések megjelenését, amelyek a szabályozási, illetve a szabályozói megfeleléshez kapcsolódó feladatok sikeresebb és hatékonyabb ellátását támogatják. A RegTech iniciatíva keretében az FCA startupokkal, bankokkal és technológiai szállítókkal egyaránt párbeszédet, együttműködéseket kezdeményez, támogatja a tudásmegosztást és ún. TechSprint-eket szervez a leghatékonyabb megoldások megtalálása érdekében.
A RegTech (Regulatory Technology) kategóriába tartoznak a szabályozói megfelelést támogató adatgyűjtő, -monitorozó és -elemző, illetve reporting megoldások mellett:
a pénzügyi bűncselekmények – mint például a bankkártya visszaélések, a pénzmosás és terrorizmus finanszírozás – megelőzését és feltárását;
továbbá az ügyfélazonosítást (KYC) támogató technológiai megoldások is.
A szabályozók aktivitásának eredményeként a RegTech mellett felütötte fejét egy másik kategória, a SupTech (Supervisory Technology) is, ami gyakorlatilag az érem másik oldala. A SupTech startupok megoldásai a szabályozókkal együttműködve elsősorban a szabályzatalkotáshoz, illetve a pénzügyi szolgáltatók felügyeletéhez, ellenőrzéséhez kapcsolódó feladatokat támogatják.
Ha ilyen jellegű megoldáson dolgozol, akkor ott a helyed a májusi Fintechshow-n! A nevezéseket 2018. március 20-ig várjuk itt.
Nagy sláger a szabályozói sandbox
Az angol pénzügyi hatóság által 2016-ban indított sandbox-ba eddig 200-an jelentkeztek. Ebből több, mint 70 startup felelt meg a jelentkezési feltételeknek és biztosított tesztelési lehetőséget számukra az FCA. A tesztelések 6 hónapos ciklusokban, ún. kohorszokban (csoportokban) zajlanak, amiből eddig 3 indult el. Az első csoportban a résztvevők 75%-a (18 startup) zárta sikeresen a tesztet – közöttük a Bud is, akinek sikeres PSD2 regisztrációjáról, illetve engedélyszerzéséről épp a minap írtunk.
Érkeznek az első PSD2 fecskék. Magyarországra is berepülhetnek
Mi a sikeres üzleti modell a fintech világban? A Bud erre esküszik
A szabályozói sandbox (regulatory sandbox) a szükséges és elégséges szabályozás kialakításának, valamint az innováció ösztönzésének eszköze. A sandbox lényege, hogy az új technológiákat, az ezekre épülő szolgáltatási koncepciókat, üzleti modelleket a szabályozó felügyelete mellett és segítségével tökéletesítik, majd valós előfizetői körben meghatározott ideig tesztelik.
Azóta számos ország követte az angol példát világszerte. Legutóbb februárban jelentette be két újabb felügyelet szabályozói sandbox, vagy pilot projekt indítását. A szaúdi pénzügyi hatóság, a SAMA (Saudi Arabian Monetary Authority) a határon átnyúló fizetésekre fejlesztett blockchain megoldás, a Ripple tesztelésére indított pilot programot. A Dél-afrikai központi bank, a SARB (South African Reserve Bank) egy hónappal ezelőtt létrehozott fintech munkacsoportja szintén nem fog unatkozni. A feladatuk ugyanis a szabályozói sandbox kialakítása mellett a kriptovalutákhoz kapcsolódó adózási, ügyfél- és befektető-védelem, illetve kiberbiztonsági szempontok vizsgálata, valamint kísérleti jelleggel egy blockchain projekt elindítása.
A magyar szabályozó sem rest. Az MNB terveiről elsőként tavaly októberben, “A fintechen túl” konferencián hallhattunk. Idén év elején pedig beszámoltunk a hazai fintech innovációk ösztönzését célzó koncepciójukról.
Fintech konzultációval indítja az évet az MNB
Az MNB szabályozói sandbox-ról “A fintechen túl”
A májusi Fintechshow-n külön mini-Akadémia foglalkozik majd a sandbox-okkal és a résztvevők szakértői konzultációra, “fogadóórára” is bejelentkezhetnek az MNB sandbox szolgáltatásával kapcsolatban.
3 dolog, amiért hasznos a szabályozói homokozóban játszani
Az FCA tavaly októberben osztotta meg tapasztalatait a sandbox eddigi eredményeivel kapcsolatban. 3 célkitűzés teljesítését emelte ki:
A piacra lépés idejének és költségének csökkentése. Az első kohorszt sikeres teszteléssel záró startupok 90%-a már piacra lépett, vagy hamarosan piacra lép.
A finanszírozáshoz való hozzájutás elősegítése azáltal, hogy a sandbox-ban kézzelfoghatóan prezentálható a megoldás működőképessége. Az első kohorszt sikeresen teljesítő cégek 40%-a tőkét tudott bevonni már a tesztelés ideje alatt, de legkésőbb a sandbox teszt zárását követően.
Életképes termékek kialakításának támogatása azáltal, hogy a megoldás nem csak technológiai szempontból kerül tesztelésre. A valós felhasználókkal történő tesztelés eredményeként a szolgáltatási folyamatok, és a termék árazási stratégiája, üzleti modellje is validálásra kerül, így összességében annak kereskedelmi életképessége javítható a tesztelés során.
Az elért sikerek mellett az FCA a jelenlegi korlátokat is azonosította. Így például azt, hogy a sandbox-ban csak az angol piacnak megfelelő környezetben tudnak tesztelni a résztvevők.
A ma megjelenő innovatív startupok azonban globális, határokon átnyúló szolgáltatási ambíciókkal rendelkeznek. Számos cég értékelné, ha több szabályozói környezetben párhuzamosan tudna tesztelni, a szolgáltatását úgy tudná véglegesíteni a teszt során, hogy az többfajta szabályozói környezetnek is megfelel. Ez az igény hívta életre az FCA legújabb, globális sandbox kialakítását célzó kezdeményezését.
Egy globális sandbox kialakítása a hatóságok azon ambícióját is támogatná, hogy több sikeres RegTech megoldás szülessen. Persze ehhez az is szerencsés lenne, ha a világ egyes tájain eltérő szabályozásokat “kisimítanák”, közelebb hozzák egymáshoz, és így könnyebben születhenének határon átnyúló RegTech megoldások is, például pénzmosás megelőzési (AML) témában.
Az FCA egy kérdőívet indított útjára a globális sandbox működésével kapcsolatban, melyhez várja a visszajelzéseket. Márciusban várható újabb fejlemény a témában.
← FinTechShow 2018: Minden, ami FinTech A TrueLayer is megkapta a PSD2 engedélyeket. Töri az utat a kisebb fintech startupoknak →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.